CELEX: 52015PC0410
Language: sl
Date: 2015-08-28
Title: Predlog SKLEP SVETA o morebitni preselitvi sedeža ICCO iz Londona v Abidžan

EVROPSKA KOMISIJA
            Bruselj, 28.8.2015
            COM(2015) 410 final
            2015/0183(NLE)
            Predlog
            SKLEP SVETA
            o morebitni preselitvi sedeža ICCO iz Londona v Abidžan
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               
                  Svet Mednarodne organizacije za kakav (ICCO) se je maja 2002 odločil preseliti svoj sedež iz Londona v Abidžan v Slonokoščeni obali z učinkom od 1. januarja 2003. Zaradi varnostnih razmer v Slonokoščeni obali je bila izvedba selitve v Abidžan večkrat preložena, nazadnje marca 2012, ko je Svet ICCO strinjal, da bo končno odločitev sprejel na zasedanju septembra 2015.
               
               
                  S tem sklepom bo Evropska unija sprejela stališče, ki ga bo zavzela na 92. rednem zasedanju Sveta ICCO septembra 2015 (ali na izrednem zasedanju od septembra do konca leta 2015) glede preselitve sedeža ICCO iz Londona v Abidžan.
               
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               
                  S Sklepom Sveta 2012/189/EU z dne 26. marca 2012 (UL L 102, 12.4.2012, str. 1) je Evropska unija odobrila Mednarodni sporazum o kakavu v imenu Unije. 
               
               
                  S sklepom Sveta z dne 13. marca 2012 je Evropska unija sprejela stališče, ki ga bo zavzela na 85. zasedanju Sveta ICCO (marec 2012) v zvezi s preselitvijo sedeža ICCO v Abidžan.
               
            
            
               3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               •Posvetovanja z zainteresiranimi stranmi
            
            
               
                  Vsebina tega sklepa je bila obravnavana v delovni skupini Sveta za primarne proizvode na več sestankih v letu 2015.
               
            
            
               •Ocena učinka
            
            
               
                  Od leta 2002 se nobena država razen Slonokoščene obale ni ponudila za gostiteljico ICCO. Glede na to, da je Slonokoščena obali največji proizvajalcev kakava, je preselitev sedeža ICCO iz Londona v Abidžan primerna, če lokalni pogoji to dopuščajo.
               
            
            
               4.PRORAČUNSKE POSLEDICE
            
            
               
                  Slonokoščena obala je navedla, da bo prevzela stroške selitve, ki so bili ocenjeni na 1 949 944 £.
               
               
                  Letni upravni proračuni ICCO bodo po preselitvi v Abidžan bolj ali manj primerljivi s proračuni v Londonu.
               
            
            
               5.DRUGI ELEMENTI
            
            
               •Izvedbeni načrti in ureditve spremljanja, ocenjevanja in poročanja
            
         
         
            
               
                  Sklep o preselitvi sedeža ICCO iz Londona v Abidžan bi bilo treba sprejeti septembra 2015 ali vsaj najkasneje do konca leta 2015.
               
               
                  Preselitev bi morala biti izvedena septembra 2016 in najpozneje marca 2017.
               
            
            
               2015/0183 (NLE)
            
            
               Predlog
            
            
               SKLEP SVETA
            
            
               o morebitni preselitvi sedeža ICCO iz Londona v Abidžan
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije, zlasti člena 207 v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)EU je pogodbenica Mednarodnega sporazuma o kakavu 2010 in članica Mednarodne organizacije za kakav (ICCO),
            
            
               (2)ICCO naj bi na svojem 92. rednem zasedanju Sveta septembra 2015 sprejel odločitev glede preselitve sedeža ICCO iz Londona v Abidžan –
            
            
               SPREJEL NASLEDNJI SKLEP: 
            
            
               Člen 1
            
            
               Stališče Evropske unije za 92. redno zasedanje Sveta ICCO (21.–25. septembra 2015) glede sedeža Mednarodne organizacije za kakav je naslednje:
            
            
               Če so do 92. rednega zasedanja Sveta ICCO septembra 2015 ali morebitnega prihodnjega izrednega zasedanja Sveta do konca leta 2015 izpolnjeni naslednji pogoji:
            
            
               stopnja varnosti ZN v Slonokoščeni obali je dve ali več;
            
            
               podpisan je bil posodobljen sporazum o sedežu ali memorandum o soglasju ali pa je bila opravljena enakovredna izmenjava pisem med ICCO in Slonokoščeno obalo za določitev vzajemnih obveznosti in odgovornosti glede preselitve;
            
            
               odločitev Sveta ICCO je odobrena glede deleža stroškov preselitve (1 949 944 GBP, ki jih plača Slonokoščena obala) in odgovornosti med Slonokoščeno obalo in ICCO, načinov in rokov za plačilo stroškov preselitve, ob upoštevanju, da mora Slonokoščena obala plačati ICCO 100 % ocenjenih stroškov preselitve do marca 2016;
            
            
               odločitev Sveta ICCO je odobrena glede rokov za preselitev;
            
         
         
            
               odločitev Sveta ICCO je odobrena glede morebitne izgradnje sedeža ICCO 10 let po preselitvi v Abidžan, vključno z ustreznimi načini financiranja (na primer z zbranimi prispevki članic ICCO za to posebno proračunsko postavko v naslednjih 10 letih);
            
            
               bi bilo treba preselitev v Abidžan izpeljati.
            
            
               EU ne bo podprla odložitve te odločitve po letu 2015.
            
            
               Če bo odločitev o preselitvi sedeža ICCO v Abidžan sprejeta, bo EU podprla izvolitev kandidata za izvršnega direktorja iz držav porabnic.
            
            
               Člen 2
            
            
               Ta sklep začne veljati prvi dan po sprejetju.
            
            
               Člen 3
            
            
               Ta sklep je naslovljen na države članice.
            
            
               V Bruslju,
            
            
               
                     Za Svet
               
               
                     Predsednik